et fi en da da en en da da en it et da en de de da da en en da da en it et da en de de da da da da da da da en en da en en sv da da da da da en da da en en da da da da da da da da da da id da en en en sv da da da da da en da da en en da da da da da da da da da da da da da da es en en en en en sv da da da da en da da en en da da da da en en en da da da en sv da da en da en da da en en da da da da gl en en en sv da da da da en da da en en da da da da da da da gl en en sv da da da da en da da en en da da da da da da da da da nl en sv da da sv da en da da en en da da da da da da da gl en da en en en sv da en da da en da da en en da da da da da da da es de en en sv da en da da en da da en en da da da da da da da da gl en en en sv da en da da da da en en
Preben Wendelboe kunne i weekenden fejre 40 års jubilæum med sit firma, Welboe Totalindretning.
Fejringen foregik i firmaets lokaler på Skodborg Søndergade i Skodborg, hvor mange forretningsforbindelser, familie, naboer og andet godtfolk  mødte op for at lykønske.
Welboe-totalindretning er en lokal virksomhed, der beskæftiger otte ansatte og som fører alt indenfor lagerreoler, pallereoler samt kontorartikler, såvel nyt som brugt.
Firmaet startede i 1982 i Vejen, hvor de havde til huse på Dalgas Alle og Park Alle, inden firmaet i 1996 flyttede til større lokaler i Skodborg.
(Tekst og foto: H. E. Haulrich)
(tryk på annoncen og se mere)
Vejen Kartoffelfestival i Hovborg udvides i år, så det bliver en kombineret kartoffel-og fødevarefestival.
Det er tredje gang, kartoffelfestivallen sætter fokus på den bæredygtige madvare, som ligger i Hovborgs DNA.
Claus Holm gæster festivalen i Hovborg som årets foredragsholder lørdag 20. august, og han garanterer et underholdende foredrag om sine oplevelser med kartofler.
Kartoffelfestivallen indledes allerede om torsdagen, hvor traditionen for kartoffelølsmagning på Hovborg Kro med øl fra Hyldals Bryghus fortsættes.
Fredag 19. august står den i fødevareerhvervets tegn.
- Her holder vi en erhvervskonference i teltet med spændende paneldeltagere og fødevarefaglige emner, som skal diskuteres.
Årets ordstyrer på konferencen er tv-vært, Troels Mylenberg, kendt fra TV2.
Vejen Garden åbner lørdag festivalen for fuld musik, og kartoffeløllet cykles ind på pladsen.
Vejen Kommunes borgmester, Frank Schmidt-Hansen (K) åbner festivalen med velkomsttale og smag af årets kartoffeløl.
I udstillerteltet kan man opleve mange slags kartofler og mange anvendelser af kartofler i forskellige sammenhænge. Udstillerlisten byder i år på nye udstillere, og der er også lokale fødevareproducenter fra området med.
Vejen Kartoffelfestival arrangeres af frivillige i Hovborg, Hovborg Lokalråd, kartoffelrådgivningsvirksomheden BJ Agro i Hovborg, Hovborg Kro, Vejen Kommune og UdviklingVejen.
Formålet er at sætte fokus på kartoflens bæredygtige egenskaber og sætte Vejen Kommune på landkortet som fødevareproduktionscentrum.
Claus Holm gæstede i fjor børnecentret i Lintrup. I år deltager han i kartoffelfestivalen i Hovborg. (Arkivfoto: migogvejen©)
Nu skal de unge stå i spidsen for lokal virksomhed.
Generationsskiftet har været undervejs igennem en årrække, og nu er det tid til at fejre det – Krogsgaards Maskinværksted ApS inviterer derfor alle interesserede til åbent hus.
(tryk på annoncen og se mere)
På Engvej 3 i Vejen ligger en virksomhed, som måske kun de færreste kender til.
Derimod ved mange i produktionsbranchen, hvem Krogsgaards Maskinværksted ApS er. Det er nemlig dem, man kontakter, når maskinen mangler en specialdel, og det skal gå hurtigt.
I 1987 startede Hans Henrik Krogsgaard Madsen maskinværkstedet hjemme i forbindelse med privaten i Læborg, og helt naturligt blev hustruen Helle en del af virksomhedens daglige drift.
I begyndelsen var det de konventionelle maskiner til metal-bearbejdning, som blev brugt, men efterhånden blev både maskinparken, bygningerne og kundegruppen større.
I 2017 flyttede familien virksomheden til nye lokaler i den gamle jem & fix-bygning i Vejen.
Samtidig påbegyndte Hans Henrik og Helle et generationsskifte. Sønnerne Jacob og Kristian havde i en årrække arbejdet i familievirksomheden, og det var nu tid til, at de skulle indgå i den daglige ledelse.
Fem år senere er generationsskiftet ved at være i mål, og sønnerne skal nu føre Krogsgaards Maskinværksted videre i den samme ånd, som Helle og Hans Henrik har gjort siden 1987.
Der har alle dage været fokus på fleksibilitet, kvalitet og præcis levering, og det vil der blive ved med at være.
For at fejre generationsskiftet åbner Krogsgaards Maskinværksted dørene for alle interesserede. Lørdag 7. maj kan børn og voksne komme forbi virksomheden og se de mange maskiner i drift.
- Helle og jeg vil fremover stadig være at finde i produktionen og på kontoret, men nu er det tid til, at Kristian og Jacob bliver de formelle ledere af Krogsgaards Maskinværksted ApS. Det håber vi naturligvis, rigtig mange vil komme og fejre med os, lyder det fra Hans Henrik Krogsgaard Madsen i en pressemeddelelse.
Krogsgaards Maskinværksted ApS har alle dage haft fokus på den nye generation, og derfor tager man hvert år nye elever ind, som ønsker at blive industritekniker.
- Vi har hele tiden fire til fem elever, som er i gang med uddannelsen som industritekniker. Som produktionsvirksomhed er det vores ansvar at uddanne de kommende industriteknikere, og vi ser det som en fantastisk mulighed for at give vores viden videre og få ny inspiration fra vores elever, når de kommer retur fra deres skoleophold. Vi tager både EUD- og EUX-elever ind, så alle er velkomne til at søge hos os, fortæller Hans Henrik.
- Vi har stor fokus på vores medarbejdere og videreuddannelse. Det er deres kompetencer, som er i spil, når vi skal producere og bl.a. finde løsninger, når kunderne kommer med specialopgaver. Derfor ønsker vi også at holde på vores medarbejdere, når de har færdiggjort deres elevtid hos os, fortsætter Hans Henrik Krogsgaard Madsen.
- Vi brænder for vores fag og giver det gerne videre, påpeger Hans Henrik Krogsgaard Madsen, der er klar til at give stafetten videre.
Publiceret: 27. april 2022
Så er der mulighed for at give gavekort over bygrænsen - den tidligere kommunegrænse.
(læs videre under annoncen)
(tryk på annoncen og se mere)
Den officielle start blev mandag markeret i Rødding med deltagelse fra Rødding Erhvervsforening og Handelsbyen Vejen/Vejen Handelsstandsforening.
Charlotte Schmidt-Hansen - indehaver af Frank - og Lars Klinge Stenger, der er formand for Rødding Erhvervsforening, glæder sig over samarbejdet om de elektroniske gavekort.
Reelt slutter Rødding-butikkerne sig til den løsning, der i mange år har fungeret i Vejen.
Ideen er at holde mest mulig handel i Vejen, og målet er også at få Brørup og Holsted med i tilbuddet.
migogvejen har tidligere fortalt om samarbejdet:
Der kan læses mere om gavekortene på https://vejen-for-dig.dk/gavekort/
Publiceret: 25. april 2022
Der var mange mennesker omkring ringen ved dagens husdyrauktion i Brørup.
(læs videre under annoncen)
(tryk på annoncen og se mere)
Mange af dem havde dog ingen planer om at byde og komme hjem med et af de næsten 80 dyr, der var under hammeren.
Det var påskegæster, der ønskede at opleve auktionsstemningen og se kreaturerne, hvor langt de fleste var kødkvæg.
I øjeblikket er der ikke liv i Markedsrestaurationen, men det forhindrede ikke gæsterne på markedet at få sulten stillet.
Brørup Egnens Landboungdom sørgede for, at der kunne købes grillpølser.
Skrevet af Leif Christensen
Publiceret: 16. april 2022
Påskelørdag er en af to gange om året, hvor markedet i Brørup er flyttet fra en helligdag for i stedet at blive afviklet om lørdagen.
(læs videre under annoncen)
(tryk på annoncen og se mere)
Det betyder hvert år et stort besøg på markedsområdet ikke mindst ved godt vejr.
Lørdagen har budt på rigtigt markedsvejr, og folk strømmede til pladsen - både kræmmere og potentielle kunder.
Rundt på området var der masser af kræmmere, så der var rig lejlighed til at gøre en go' handel.
- Vi har i hvert fald haft flere end 10.000 gæster på besøg, lød buddet ved middagstid fra formanden for Husdyrauktionen og markedet, Jørgen Bruun.
Den tilstrømning gav en del trafikale problemer, og for nogle tog det lang tid, inden der kunne findes en parkeringsplads.
På mange veje er der forbud mod parkering om fredagen, hvor der normalt er marked. Det forbud gælder ikke en påskelørdag.
Næste lørdagsmarked holdes efter Store Bededag, og ellers er der marked hver fredag.
Skrevet af Leif Christensen
Publiceret: 16. april 2022
Scenen er sat til det første folkemøde i landbruget.
(læs videre under annoncen)
(tryk på annoncen og se mere)
Det bliver landbrugserhvervets første folkemøde, som Sønderjysk Landboforening blænder op for i området ved friluftsscenen og planetariet i Jels i næste måned.
- Fundamentet for programmet er lagt, og det bliver rigtig mange emner, som gæsterne kan se og høre nærmere om, når det går løs torsdag 12. maj, skriver SLF i en pressemeddelelse.
Blandt de medvirkende ved folkemødet er Anni Matthiesen (V), medlem af Folketinget, Søren Søndergaard, formand for Landbrug & Fødevarer, Asger Christensen, medlem af Europa-Parlamentet, Niels Skovgaard, formand for Landboungdom i Danmark, Flemming Nør-Pedersen, konstitueret direktør i Landbrug & Fødevarer, Erling Christensen, Landbrugets Biomasseleverandører, Frank Schmidt-Hansen, borgmester i Vejen Kommune, Mads Skau, borgmester i Haderslev Kommune samt Jørgen Popp Petersen, borgmester i Tønder Kommune.
- Fra SLF forventes det, at der kommer yderligere navne på programmet, inden det går løs. Særligt fra den politiske front er der i øjeblikket længere svartider på invitationer end normalt – ikke mindst forårsaget af den igangværende russiske invasion i Ukraine, lyder det i pressemeddelelsen fra SLF.
Pladsen og udstillingen åbner klokken 14. Udstillerne vil i særlig grad fokusere på fremtidens landbrug og den grønne omstilling.
Senere på eftermiddagen bliver der to debatcaféer, hvor det ud over landbrugspolitiske emner også kommer til at handle om landdistriktsudvikling.
Herefter står programmet på speeddating med blandt andet bestyrelsesmedlemmerne i SLF, som alle står klar til dialog. Det bliver med forskellige overskrifter lige fra økologi, den grønne omstilling, vandplaner, kvinder i landbruget samt biogas.
Derefter foregår det officielle program på friluftsscenen, hvor chefredaktør Mads Sandemann er moderator og vil gennemføre interviews med blandt andet repræsentanter for Landbrug & Fødevarer, SLFs formand Christian Lund og Vejen Kommunes borgmester Frank Schmidt-Hansen (C).
En delegation fra SLF med blandt andet bestyrelsesmedlemmerne har besøgt friluftsscen ned til Jels Nedersø.
Skrevet af Leif Christensen
Publiceret: 15. april 2022
Når du besøger kirkegården i Vejen i påsken, er der flere blomster at se på.
(læs videre under annoncen)
(tryk på annoncen og se mere)
Som eksamensprojekt har Cecilie Bruun, Holsted, valgt at lave forskelligt kirkegårdspynt/gravpynt.
Det er pynt, der  de kommende dage kan opleves på mindelunden midt på kirkegården.
- Jeg har valgt at bruge lyse og naturlige farver til udsmykningen, fortæller Cecilie Bruun til migogvejen.
Det er det projekt, der skal være med til at sikre hende sin eksamen som blomsterdekoratør.
En to-årig uddannelse, hun har bestået hos Eblomsen i Vejen.
- Jeg kan li' at være kreativ og med blomster være med til at gøre mennesker glade, noterer Cecilie Bruun.
Hun er uddannet blomsterdekoratør med udgangen af juli.
Indehaver af Eblomsten, Ketty Viuff, og Cecilie Bruun med et af de hjerter, der kan ses på mindelunden på kirkegården i Vejen.
Skrevet af Leif Christensen
Publiceret: 13. april 2022
Legoland åbnede årets nyheder for vanskeligt stillede børn og flygtningebørn fra Ukraine lidt før andre gæster.
(læs videre under annoncen)
(tryk på annoncen og se mere)
Parken havde inviteret vanskeligt stillede børn igennem Børnehjælpsdagen, Familier med kræftramte børn, Hjerteforeningen og Dansk Flygtningehjælp, hvorfra der blandt andet var flygtningebørn fra Ukraine.
De vanskeligt stillede børn fra forskellige organisationer fik fri adgang til Legoland, og samtidig fik de også lov til at være med til åbningen af årets nyheder og være de første til at prøve kræfter med de nye byggeoplevelser, som er samlet omkring den nye byggegade, »Brick Street«.
- Det er altid en særlig dag, når vi åbner portene til en ny sæson, og vi er virkelig glade for, at så mange børn fra de fire organisationer havde lyst til at komme og hjælpe os med at skyde sæsonen i gang i år. Det har virkelig været fantastisk at opleve deres reaktion på at være med til at åbne vores nyheder og den måde, de har taget imod det hele på, sagde Christian Woller - parkens direktør - ved åbningen.
I alt var cirka 4000 børn og deres familier inviteret til en dag i Legoland.
- Som alle andre er vi naturligvis berørte af situationen i Ukraine, og vi har fået mange henvendelser fra vores gæster, som har ukrainere boende, og som har spurgt til, om vi ikke kunne give dem et besøg, så derfor er vi rigtig glade for, at det kunne lade sig gøre i samarbejde med Dansk Flygtningehjælp, siger Christian Woller.
Og det betyder noget for familierne at få en dag, hvor tankerne kan komme væk fra det, der fylder i hverdagen. Det understreger Dansk Flygtningehjælp, som har hjulpet med at invitere flygtningebørn og deres familier.
- Det har vakt meget glæde hos de børn, vi kender fra vores integrationsindsatser, at de har fået mulighed for at komme i Legoland. Også vores mange frivillige, der gør dagen mulig, er både glade og rørte over, at Legoland har valgt at inkludere børn med flugtbaggrund. At føle sig velkommen som en del af fællesskabet inviteret med og bare tænkt på varmer børnene - og alle små og store skridt i den retning har en meget større betydning for deres trivsel, end hvad man tror, siger Marie-Cecilie Friis Broundal, Regionalkonsulent Region Midtjylland i Dansk Flygtningehjælp.
Skrevet af Leif Christensen
Publiceret: 10. april 2022
Væggene kom fredag eftermiddag »flyvende« til Bække.
(læs videre under annoncen)
(tryk på annoncen og se mere)
I hvert fald blev de løftet på plads, da elementerne til udvidelsen af Bække Vandværk skulle monteres.
- Tilbygningen skal give plads til en rustfri renvandstank med plads til 80 kubikmeter vand, fortæller Jan Degn - inspektør for vandværket - til migogvejen.
- Tidligere havde vi vandet under bygningen, men med den nye ståltank bliver det lettere at holde vandet helt rent, lyder det videre.
Projektet ventes færdigt efter sommerferien.
- Det er svært at skaffe byggematerialer, og byggeriet bliver også lidt dyrere end ventet. Det kommer til at koste omkring tre millioner kroner, siger Jan Degn.
Trods arbejdet er hanerne hos de næsten 600 brugere i Bække ikke tomme.
- I øjeblikket får vi vand fra Læborg, fortæller Jan Degn.
Det er muligt takket være det rørnet, der forbinder flere vandværker.
Skrevet af Leif Christensen
Publiceret: 10. april 2022
Side 5 ud af 33
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing